Ժիրայր Սեֆիլյանի եւ մյուսների գործով դատական նիստին այսօր` փետրվարի 9-ին, Երեւան քաղաքի ընդհանուր իրավասության դատարանի Շենգավիթ վարչական շրջանի նստավայրում մեղադրողը հանդես եկավ մեղադրական ճառով: Մեղադրական ճառի հրապարակման ժամանակ ամբաստանյալներից Գեւորգ Սաֆարյանը ներկա չէր, նրա նկատմամբ անցած դատական նիստին դատական սանկցիա էր կիրառվել եւ նա հեռացվել էր նիստերի դահլիճից: Ամբաստանյալներից Ժիրայր Սեֆիլյանը հայտարարեց, որ, եթե Գեւորգ Սաֆարյանին նիստերի դահլիճ չբերեն, ապա ինքը եւս կլքի նիստերի դահլիճը, որից հետո նա լքեց դահլիճը: